**KATOLIČKA OSNOVNA ŠKOLA**

**Velimira Škorpika 8, 22 000 Šibenik**

**KLASA:** 112-02/23-01/11

**URBROJ:** 2182-1-61-01-23-3

**Šibenik, 28. 11. 2023.**

Na temelju članka 11. i 12. Pravilnika o načinu i postupku zapošljavanja u Katoličkoj osnovnoj školi (u daljnjem tekstu: Pravilnik), a vezano za natječaj za zasnivanje radnog odnosa **od 28.11.2023.** Povjerenstvo za procjenu i vrednovanje kandidata za zapošljavanje (u daljnjem tekstu: Povjerenstvo) objavljuje:

**SADRŽAJ I NAČIN TESTIRANJA,**

**PRAVNE I DRUGE IZVORE ZA PRIPREMU KANDIDATA ZA TESTIRANJE**

1. **za radno mjesto voditelj računovodstva -** 1 izvršitelj/ica na određeno, puno radno vrijeme

Svi kandidati koji su pravodobno dostavili potpunu prijavu sa svim prilozima tj. ispravama i ispunjavaju uvjete natječaja Povjerenstvo će pozvati na procjenu odnosno testiranje **putem mrežne stranice škole.**

Svi kandidati dužni su sa sobom imati odgovarajuću identifikacijsku ispravu (važeću osobnu iskaznicu, putovnicu ili vozačku dozvolu) te će od njih biti zatraženo predočavanje iste radi utvrđivanja identiteta.

Ako kandidat ne pristupi procjeni odnosno testiranju smatra se da je odustao od prijave na natječaj.

**II. Način testiranja**

Povjerenstvo je donijelo odluku da će se procjena odnosno testiranje kandidata provesti **usmeno**.

Povjerenstvo kroz usmeno testiranje s kandidatima utvrđuje znanja, sposobnosti i vještine te interese, profesionalne ciljeve i motivaciju kandidata za rad u Katoličkoj osnovnoj školi na radnom mjestu za koje je podnio prijavu

 Usmeno testiranje se provodi na način da članovi Povjerenstva imaju pravo postaviti do tri pitanja iz područja propisanih člankom 14. Pravilnika, a koja svaki član Povjerenstva vrednuje pojedinačno od 0-10 bodova i na kraju zbrajaju.

**III. Utvrđivanje rezultata i obavještavanje kandidata o rezultatima natječaja**

Nakon provedenog postupka testiranja, Povjerenstvo utvrđuje rang listu kandidata prema ukupnom broju bodova. Ravnateljica na temelju provedene procjene i vrednovanja kandidata predlaže Školskom odboru zasnivanje radnog odnosa s najbolje rangiranim kandidatom. Ako su dva ili više kandidata ostvarili najveći isti broj bodova, ravnateljica predlaže Školskom odboru zasnivanje radnog odnosa s jednim od tih kandidata. (Prije donošenja odluke o kandidatu, ravnatelj zadržava pravo pozvati kandidate na razgovor).

O rezultatima natječaja kandidati će biti obaviješteni u roku od 15 dana od dana sklapanja ugovora o radu s izabranim kandidatom.

**IV. Pravni i drugi izvori za pripremanje kandidata za radno mjesto Voditelj računovodstva su:**

1. Zakon o plaćama u javnim službama (NN 27/01, 39/09)
2. Zakon o financijskom poslovanju i računovodstvu neprofitnih organizacija (NN 121/14, 114/22)
3. Pravilnik o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi (NN 40/14)
4. Temeljni kolektivni ugovor za službenike i namještenike u javnim službama (NN56/22) Dodatci TKU: I., II. I III. (NN 127/22, 58/23,128/23)
5. Ugovori između Svete Stolice i Republike Hrvatske o suradnji na području odgoja i kulture

 **Povjerenstvo za procjenu**

**i vrednovanje kandidata za zapošljavanje**